Han var sønn av dampskipslos Hans Pedersen og hustru Christine Elisabeth Andersen. Han vokste opp på eiendommen Sandstad på Lilleby, som sammen med Lademoen ble innlemmet i Trondheim ved byutvidelsen i 1893. Barndomshjemmet Sandstad var i familiens eie frem til 1991, og hovedbygning, drengestue og uthus er godt bevart. Han hadde søsknene Sverre, Marie og Ingrid, som alle fikk god utdannelse.